**ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ**

 **ΜΑΘΗΜΑ « ΔΙΚΑΙΟ ΕΠΙΧΕΙΡΗΣΕΩΝ ΚΑΙ ΑΞΙΟΓΡΑΦΩΝ»**

 **ΑΠΑΛΛΑΚΤΙΚΗ ΕΡΓΑΣΙΑ**

 **(ΦΟΙΤΗΤΕΣ ΕΠΙ ΠΤΥΧΙΩ)**

**ΕΞΕΤΑΣΤΙΚΗ ΣΕΠΤΕΜΒΡΙΟΥ 2020**

**Γενικές οδηγίες**

**1) Για την επιτυχή εξέταση του μαθήματος η εκπόνηση της εργασίας είναι υποχρεωτική μόνο για τους φοιτητές που ήταν εγγεγραμμένοι ως φοιτητές επί πτυχίω το ακ. έτος 2019-2020.**

**2) Όλα τα ερωτήματα της εργασίας είναι υποχρεωτικά. Οι εργασίες, περιλαμβανομένης της εισαγωγής, του επιλόγου και των αναφορών, θα πρέπει να είναι τουλάχιστον 1.200 λέξεις. Οι εργασίες πρέπει να είναι επιμελημένες και ευανάγνωστες, και να φέρουν το ονοματεπώνυμο και τον αριθμό μητρώου κάθε φοιτητή ως όνομα αρχείου, αλλά και εντός του σώματος της εργασίας.**

**3)** **Η αντιγραφή δεν επιτρέπεται ούτε από πηγές του Internet, ούτε από άλλους φοιτητές/φοιτήτριες του Τμήματος Διοίκησης Επιχειρήσεων ή άλλων πανεπιστημίων. Επίσης, παράγραφοι ή λήμματα από βιβλία πρέπει να επισημαίνονται σαν τέτοια (σε παρένθεση ή σε υποσημείωση ο συγγραφέας και ο τίτλος) και η σχετική πηγή πρέπει να αναγράφεται στη βιβλιογραφία .**

**4)Καταληκτική ημερομηνία αποστολής των εργασιών στο e- mail της διδάσκουσας : Δευτέρα 28 Σεπτεμβρίου 2020.**

**Εργασίες που αποστέλλονται εκπρόθεσμα δεν λαμβάνονται υπόψη .**

 **ΘΕΜΑ 1ο ( θεωρία)**

 **Συστήματα προσδιορισμού της εμπορικότητας : συγκριτική επισκόπηση του ελληνικού συστήματος σε σχέση με τα αλλοδαπά ( 4 μονάδες).**

 **ΘΕΜΑ 2ο (Πρακτική άσκηση)**

 **Οι Α, Β και Γ, που είναι αδέρφια έχουν συστήσει μεταξύ τους νομότυπα ομόρρυθμη εταιρία με την επωνυμία «ΗΛΕΚΤΡΙΚΑ ΕΙΔΗ Ο.Ε.» με έδρα την Πάτρα και σκοπό την χονδική και λιανική πώληση ηλεκτρικών ειδών . Σύμφωνα με το καταστατικό της Εταιρίας, ορίστηκαν ως διαχειριστές της εταιρίας ο Α και ο Β.**

**Στο πλαίσιο αυτό ο Β προέβη σε αγορά διάφορων ηλεκτρικών συσκευών από τον προμηθευτή Δ και για την πληρωμή των προϊόντων αυτών εξέδωσε την 1-8-2020 μια επιταγή , θέτοντας την υπογραφή του και τη σφραγίδα της εταιρίας, για το οφειλόμενο ποσό των 10.000 Ευρώ, με ημ/νία έκδοσης της επιταγής την 1-9-2020. Στις 2-9-2020, ο Δ παρότι εμφάνισε την επιταγή προς πληρωμή, αυτή δεν πληρώθηκε από τη Τράπεζα , λόγω έλλειψης διαθέσιμων κεφαλαίων στο λογ/σμό της Εταιρίας.**

 **Με βάση τα περιστατικά αυτά, απαντήστε αιτιολογημένα στα παρακάτω ερωτήματα :**

1. **Μπορεί ο δανειστής Δ να στραφεί κατά των Α,Β και Γ και να ζητήσει όλο το χρέος, ενώ ο Γ αντιτείνει ότι δεν ευθύνεται γιατί δεν ήταν διαχειριστής; (2 μονάδες).**
2. **Mπορούν οι Α, Β και Γ να ισχυριστούν ότι δεν ευθύνονται διότι ο Δ δεν εμφάνισε την επιταγή εμπρόθεσμα ; (2 μονάδες )**
3. **Στην περίπτωση που ο Β έχει αποχωρήσει από την εταιρία στις 15-9-2020 αλλά δεν έχει δημοσιευτεί η αποχώρησή του στο ΓΕΜΗ , μπορεί να ισχυριστεί ότι δεν ευθύνεται; (2 μονάδες).**

**ΚΑΛΗ ΕΠΙΤΥΧΙΑ!**